alexandrainst/scandi-wiki huggingface dataset:
Nebrodi

Nebrodi er ei fjellkjede som går langs nordaustkysten av Sicilia. I lag med Madonie og Peloritani dannar ho Dei sicilianske Apenninane.

Fjella går frå Peloritani aust på øya til foten av Madoniefjella i vest mot Tyrrenhavet i nord. Etna, som ligg på andre sida av elvane Alcantara og Simeto, dannar den sørlege grensa. Den høgaste toppen er Monte Soro (1 817 m). Fjellkjeda består hovudsakleg av sandstein og leire, men inneheld òg kalksteinslandskap, som Rocche del Crasto. Av byar i fjella finn ein Troina, Nicosia, Mistretta og fleire andre i provinsen Messina.

Parco dei Nebrodi 
I 1993 vart store delar av Nebrodifjella omgjort til ein nasjonalpark. Parken dekkjer 856,87 km².

Kjelder 

 bestofsiciliy.com
 messina-sicilia.it

Fjellkjeder i Italia
Sicilia
Oberhalbsteinfjella

Oberhalbsteinfjella er ei fjellkjede i Alpane, aust i Sveits og nord i Italia. Ho vert rekna som ein del av Dei sentrale Alpane. Oberhalbsteinfjella grensar til Dei lepontinske Alpane i vest på andre sida av Splügenpasset, til Plessurfjella i nord på andre sida av Albuladalen, til Albulafjella i aust ved Settimopasset og elva Julia og til Berninafjella i sør på andre sida av Val Bregaglia. 

Vatn i Oberhalbsteinfjella renn bort via elvane Hinterrhein, Julia, Liro og Mera.

Fjelltoppar 

Dei største fjelltoppane er:

Fjellovergangar 

Dei viktigaste fjellovergangane i Oberhalbsteinfjella er:

Sjå òg 
 Dei sveitsiske Alpane

Kjelde 

Fjellkjeder i Alpane
Fjellkjeder i Sveits
Fjellkjeder i Italia
Fjellkjeder i Graubünden
NK 404-406

NK 404-406  var dei tre første frimerka som kom ut med den nynorske namneformen Noreg. Frimerka vart utgjevne 25. januar 1951 for å minnast hundreårsdagen for fødselen til diktaren Arne Garborg. Desse frimerka er einfarga og viser eit portrett av diktaren, etter ei målarstykke av Olav Rusti.

 NK404 25 øre raud (opplag: 3 225 000)
 NK405 45 øre blå (opplag: 1 185 000)
 NK406 80 øre ovlivenbrun (opplag: 1 150 000)

Det raude frimerket hadde ein verdi høvde for vanleg brevpost innanfor Norden, medan det blå frimerket hadde ein verdi som høvde for vanlege brev til andre land i Europa.

Kjelde 
 'Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Arne Garborg
Skipingar i 1951
NK 538-539

NK 538-539  er frimerka som vart utgjevne 5. august 1963 for å minnast hundreogfemtiårsdagen for fødselen til språkforskaren og diktaren Ivar Aasen. Frimerka har den nynorske namneforma Noreg, og det var den andre frimerkeserien som kom ut med denne namneforma. Desse frimerka er tofarga og viser eit portrett av diktaren. Frimerka er utforma av Fredrik Matheson.

 NK538 50 øre brunraud og grå (opplag: 6 331 000)
 NK539 90 øre blå (opplag: 1 721 000)

Det raude frimerket hadde ein verdi som høvde for vanleg brevpost innanfor Norden, medan det blå frimerket hadde ein verdi som høvde for vanlege brev til andre land i Europa.

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Ivar Aasen
Ortleralpane

Ortleralpane (italiensk Gruppo dell'Ortles-Cevedale) er ei fjellkjede i Dei sentrale Alpane i Italia. Dei vert rekna som ein del av Dei sørlege kalksteinsalpane

Ortleralpane grensar til Livignofjella i nordvest ved Stelviopasset og Addadalen (Valtellina), til Adamello-Presanella i sør ved Tonalepasset og til Ötztaleralpane i nordaust ved den øvre Adigedalen (Vinschgau-Val Venosta). Delen vest for Gaviapasset vert òg kalla Sobretta-Gavia-gruppa.

Vatn i Ortleralpane renn ut i elvane Adda, Oglio, Adige og sideelva hennar Noce.

Fjelltoppar 

Dei høgaste fjelltoppane er Ortleralpane:

Fjellovergangar 
Dei viktigaste fjellovergangane i Ortleralpane er:

Kjelder 
Denne artikkelen bygger på «Ortler Alps» frå ,  den 10. november 2007.  
 

Fjellkjeder i Italia
Fjellkjeder i Sveits
Sør-Tirol
Trento
Fjellkjeder i Alpane
NK 558-559

NK 558-559  er frimerka som vart utgjevne 31. oktober 1964 for å minnest hundreårsdagen for etableringa av den norske folkehøgskolen. Frimerka har den nynorske namneforma Noreg, og teksten DEN NORSKE FOLKEHØGSKOLEN 1864 1964. Desse frimerka er einsfarga og viser eit dobbeltportrett av skolestiftarane Herman Anker og Olaus Arvesen. Frimerka er utforma av Knut Løkke-Sørensen.

 NK558 50 øre lillaraud (opplag: 2 378 500)
 NK559 90 øre matt fiolettblå (opplag: 1 663 500)

Det raude frimerket hadde ein verdi høvde for vanleg brevpost innanfor Norden, medan det blåfilette frimerket hadde ein verdi som høvde for vanlege brev til andre land i Europa.

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Folkehøgskular
NK 606-607

NK 606-607  er frimerka som vart utgjevne 21. mai 1968 for å minnest hundreogfemtiårsdagen for fødselen til diktaren Aasmund Olavson Vinje . Frimerka har den nynorske namneforma Noreg. Desse frimerka er einsfarga og viser eit portrett av diktaren. Frimerka er utforma av Knut Løkke-Sørensen.

 NK606 50 øre gråbrun (opplag: 3 550 000)
 NK607 65 øre brunraud (opplag: 5 465 000)

Det gråbrune frimerket hadde ein verdi høveleg for postkort innanfor Norden, medan det raude frimerket hadde ein verdi høvde for vanleg brevpost innanfor Norden.

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Aasmund Olavson Vinje
NK 792-794

NK 792-794  er tre frimerke utgjevne 1. juni 1977 med verdiar høveleg for frankering av postkort innan Norden (det grøne) eller brevpost innan Norden (det raude) og til andre land i Europa (det blå). Frimerka viser norske tre.

Frimerka har den nynorske namneforma Noreg. Dette var første gongen frimerke fekk nynorsk tekst utan at motivet var knytt til hendingar med særskilt tilknyting til nynorsk språk og kultur. 

Frimerka er utforma av Ørnulf Ranheimsæter og gravert av Henry Welde (NK 791-792) og Sverre Morken (NK 793).

 NK792 1,00 kr mørk grøn, motiv gran (netto opplag: 5 275 000)
 NK793 1,25 kr mørk karminraud, motiv furu (opplag: 9 000 000)
 NK794 1,80 kr mørk gråblå, motiv bjørk (opplag: 2 530 800)

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5
 Posten: Filateliinformasjon 4/1977

Frimerke med nynorsk tekst
NK 799-800

NK 799-800  er to frimerke utgjevne i 22. september 1977 med verdiar høveleg for frankering av brevpost innan Norden (det brune) og til andre land i Europa (det blå). Frimerka viser motiv knytt til fisk og fiske.

Frimerka har den nynorske namneforma Noreg. Dette var første gongen at det kom ut to frimerkeseriar med nynorsk tekst same året. 

Frimerka er utforma og gravert av Henry Welde .

 NK799 1,25 kr brun, motiv fiske (opplag: 9 275 000)
 NK800 1,80 kr blå, motiv torsk og onglar (opplag: 2 530 800)

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Fiske
NK 831-834

NK 831-834  er fire frimerke utgjevne i 6.oktober 1978 med verdiar høveleg for frankering av postkort innan Norden (det grøne) eller brevpost innan Norden (det raude) og til andre land i Europa (det blå) – eller til småpakkar (det olivenbrune). Frimerka viser norske folkemusikkinstrument.

Frimerka har den nynorske namneforma Noreg. 
Dei er utforma av Fredrik Matheson og gravert av Knut Løkke-Sørensen.

 NK831 1,00 kr grøn, motiv seljefløyte (nettoopplag: 17 767 797)
 NK832 1,25 kr raud, motiv hardingfele (nettoopplag: 16 810 000)
 NK833 1,80 kr blå, motiv langeleik (nettoopplag: 2 732 000)
 NK834 7,50 kr oliven, motiv bukkehorn (nettoopplag: 7 898 894)

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Musikkinstrument
Norsk folkemusikk
NK 882-883

NK 882-883  er to frimerke utgjevne i 24. mars 1981 for å markere hundreårsjubileet for etableringa av Norske melkeprodusenters landsforbund. Frimerka har verdiar høvelege for frankering av postkort innan Norden eller brevpost innan Norden . Frimerka viser norske husdyr.

Frimerka har den nynorske namneforma Noreg. 
Dei er utforma av Omar Andrésen .

 NK882 1,10 kr fleirfarga, motiv ku (nettoopplag: 7 335 000)
 NK883 1,50 kr fleirfarga, motiv geit (nettoopplag: 10 676 750)

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Norsk landbruk
NK 884-885

NK 884-885  er to frimerke utgjevne i 4. mai 1981 . Frimerka er utgjevne i eit samarbeid mellom landa i CEPT-samarbeidet (Den europeiske konferanse for post- og telekommunikasjonar), slik at ei rad europeiske land gav ut frimerke med eitt tema, denne gongen folklore. 

Frimerka har verdiar høvelege for frankering av brev innan Norden (det raude) eller brevpost innan Europa (det blå) . Frimerka viser folkeleg målarkunst på trefat og treeske.

Frimerka har den nynorske namneforma Noreg. Dette var trettande gongen Noreg gav ut frimerke i CEPT-amarbeidet, men første gongen slike frimerke hadde namneformen Noreg.
Dei er utforma av Arne E. Holm.

 NK884 1,50 kr fleirfarga på raud botn, motiv havfrue måla på fat av hallingdølen Kristen Aanstad (nettoopplag: 10 425 000)
 NK885 2,20 kr fleirfarga på blå botn, motiv friarar måla på treeske av teledølen Olav Hansson (nettoopplag: 10 676 750)

Kjelde 
 Norgeskatalogen 2004  Oslo Filatelistklubb 2003 ISBN 82-7319-191-5

Frimerke med nynorsk tekst
Peloritani

Peloritani (italiensk Monti Peloritani) er ei fjellkjede nordaust på Sicilia sør i Italia. Ho strekkjer seg 65 km frå Capo Peloro til Nebrodifjella. I nord grenser ho til Tyrrenhavet og i vest til Det joniske havet. 

Dei høgaste toppane er Montagna Grande (1 374 m) og Rocca Novara (Salvatesta) (1 340 m). Fjellkjeda består av ei rekkje fjelltoppar med ei gjennomsnittleg høgd på 800-1000 m, med ryggar og raviner i mellom. Dei djupe ravinene inneheld mange elvar. Den mest vanlege bergarten her er magmatisk og metamorf bergart. I tillegg finn ein sandstein. 

Av vegetasjon finn ein steineik, eik, korkeik, bøk, furu og kastanje, som ein gong danna store skogar, men om i dag er reduserte til spredte skogar på grunn av avskoging. Landskapet er derfor steppeliknande. Sidan 1950-åra er derimot fleire området vorte planta med furuskog.

Kjelder 
Denne artikkelen bygger på «Peloritani» frå ,  den 10. november 2007.  
 

Fjellkjeder i Italia
Sicilia
Norgeskatalogen

Norgeskatalogen er ein katalog over norske frimerke, utgjeven kvart år av Oslo Filatelistklubb. 2007-utgåva var den 59. i rekka.

Katalogen inneheld ei oversikt over alle norske frimerke frå «4 skilling våpen» fra 1855 og fram til vår tid, inklusiv dei aller fleste kjende variantar. Likeså er det oversikt over frimerkehefte, tenestemerke, portomerke og ein del andre objekt av interesse for filatelistar. Katalogen har prisvurdering på alle kjende variantar i ulike kvalitetar.

Nummereringssystematikken vert forkorta NK og vert bruka som standard for norske frimerke. Alle merke har eit nummer i NK-serien, slik at det første norske frimerket har NK 1, medan t.d. jubileumsfrimerka til Ivar Aasen sin 150-årsdag i 1963 hadde nummer NK 538 og NK 539. Til NK-nummeret kan ein føye til bokstavar, tal og kodar i et sinnrikt system for å markere ulike variantar og feiltrykk.

I tillegg til sjølve katalogdelen inneheld Norgeskatalogen ulike oversikter over vassmerke, poststempel m.v. Kvar utgåve har gjerne eit par spesialartiklar om filatelistiske emne.

Norgeskatalogen er eit registrert varemerke (TM).

Bakgrunnsstoff 
Norgeskatalogen ved oslofilatelistklubb.no (arkivert nettside)

Frimerke
Norske frimerke
NK 1644

NK 1644  er eit frimerke utgjeve den 21. september 2007 med verdi høveleg for frankering av brevpost mellom 350 og 1000 g innan Norden. Frimerket vart utgjeve til hundreårsfeiringa for fødselen til diktaren Halldis Moren Vesaas, og viser eit portrett av diktaren, etter eit fotografi av Rolf Øhman /Aftenposten / Scanpix. Dessutan har frimerket eit sitat frå ei verseline frå eit av Haldis Moren Vesaas sine kjærleiksdikt, «Ferdaminne frå sommaren 1985», henta frå samlinga Livshus (1995), og signaturen til diktaren.

Frimerket har den nynorske namneforma Noreg. 

Frimerket er utforma av Gina Rose .

 NK1644 23 kr fleirfarga

Kjelder 
 Omtale frå Posten

2007
Frimerke med nynorsk tekst
Halldis Moren Vesaas
NK 1598

NK 1598  er eit frimerke utgjeve den 3. februar 2006 med verdi høveleg for frankering av brevpost inntil 20 g innan Noreg. Frimerket vart utgjeve til hundreårsfeiringa for stiftinga av Noregs Mållag, og viser eit sitat av diktaren Olav H. Hauge: Tanke og draum er himmelske køyrety. 

Frimerket har den nynorske namneforma Noreg. 

Frimerket er utforma av Stian Hole.

 NK1644 6 kr fleirfarga på blå botn. Opplag 600 000.

Kjelder 
 Posten 

2006
Frimerke med nynorsk tekst
Noregs Mållag
Olav H. Hauge
Farsdag

Farsdagen er ein heidersdag for fedrar. 

På farsdagen er det tradisjon å gjere stas på faren sin. Det kan vere ved å gje han frukost på senga, ei gåve, eller ved å gje eit farsdagskort eller ei enkel helsing på farsdagen.

Farsdagskort 
Eit farsdagskort er gjerne eit stykke bretta papir av god kvalitet. Utanpå er det ei teikning eller ei helsing. Farsdagskortet skal ha luker å opne, og inni lukene er det nye teikningar eller helsingar, gjerne på rim.

Dato 
I Noreg vert farsdagen feira den andre søndagen i november, det vil seie søndag . november i , og søndag . november i .

Skikken med å feire farsdag kom frå USA til Norden og Noreg etter andre verdskrigen. Det skal vere fru John B. Dodd frå Washington som først etablerte denne skikken, då ho denne dagen i 1909 byrja å ære far sin, William Smart, ein veteran frå den amerikanske borgarkrigen.

I Belgia feirar dei farsdag den andre søndagen i juni og i Nederland den tredje søndagen i juni. I Spania (og ein del av Belgia) feirar dei farsdag 19. mars, minnedagen for den heilage Josef, pleiefar til Jesus. I Tyskland feirar dei farsdag på Kristi himmelfartsdag, sidan Jesus på den dagen reiste til Far sin i himmelen). I Australia er den første søndagen i september farsdag.

Sjå òg 
 Morsdag

Bakgrunnsstoff

Høgtider
Farskap
November
Merkedagar
Den svarte krigen

Den svarte krigen er namnet på ein konflikt mellom britiske kolonistar og tasmanske innfødde i Tasmania først på 1800-talet. Konflikten er illgjeten og blir rekna som eit folkemord, da han førte til mesta fullstendig utrydding av den tasmanske befolkninga. 

Krigen vart aldri offisielt erklært, og dette har ført til variasjonar med omsyn til dateringa av kva tid han starta og slutta. Somme daterer konflikten til da europeisk nybygging på øya tok til i 1803. Konflikten var mest intens i 1820-åra, og det er desse åra som til vanleg blir kalla «Den svarte krigen». Han tok etter vanleg syn slutt i 1830-åra, etter at restane av den innfødde folkesetnaden vart deporterte til ei anna øy, Flinder's Island. 

Konflikten er omdiskutert blant australske historikarar, blant anna når det gjeld talet på innfødde som vart drepne. Men den innfødde befolkninga i 1803 da den britiske koloniseringa tok til, er vanlegvis rekna til mellom 5 000 og 10 000. Og i 1833 var det 300 att, da dei vart deporterte til Flinders's Island.

Kjelder

Denne artikkelen bygger på «Black War» frå ,  den 11. november 2007.  
 

Denne artikkelen bygger på «Tasmania» frå ,  den 11. november 2007.  
 

Kolonialisme
Imperialisme
Australsk historie
Wallis-Alpane

Wallis-Alpane (italiensk Alpi Pennine, fransk Alpes valaisannes, tysk Walliser Alpen) er ei fjellkjede i den vestlege delen av Alpane. Fjelltoppane ligg kring grensa mellom Sveits (Valais) og Italia (Piemonte og Aostadalen). Col Ferret ligg mellom fjellkjeda og Mont Blanc-massivet, på andre sida av Dora Baltea-dalen ligg Dei graiiske Alpane, Simplonpasset skil dei frå Dei lepontinske Alpane og på andre sida av Rhônedalen ligg Bern-Alpane.

På den italienske sida vert vatnet drenert ut via elvane Dora Baltea, Sesia og Toce, sideelvar til Po. På den sveitsiske sida renn vatnet ut i Rhône.

Store St. Bernhard-tunnelen under det Store St. Bernhard-passet går frå Martigny i Sveits til Aosta i Italia.

Fjelltoppar 

Dei største toppane i Wallis-Alpane er:

Brear 

Største isbrear:
 Gornerbreen
 Corbassièrebreen
 Findelbreen
 Zmuttbreen
 Zinalbreen
 Otemmabreen
 Allalinbreen
 Ferpèclebreen
 Feebreen
 Mont Minébreen
 Riedbreen
 Turtmannbreen
 Moirybreen
 Arollabreen
 Momingbreen
 Cheilonbreen

Fjellovergangar 

Dei viktigaste fjellovergangane i Wallis-Alpane er:

Sjå òg 
 Dei sveitsiske Alpane

Kjelder 
Denne artikkelen bygger på «Pennine Alps» frå ,  den 11. november 2007.  
 

Fjellkjeder i Alpane
Fjellkjeder i Sveits
Fjellkjeder i Italia
Fjell i Valais
Fjell i Piemonte
Aostadalen
Pratomagno

Pratomagno er ei fjellkjede i Appeninnane i Italia. Ho ligg mellom den øvre Arnodalen og Casentino nordvest for byen Arezzo i Toscana

Den høgaste fjelltoppen har ei høgd på 1 592 meter over havet.

Kjelde 

Appenninane
Toscana
Fjellkjeder i Italia
Presolana

Presolana (italiensk Pizzo della Presolana) er ei fjellkjede i Lombardia nord i Italia. Ho høyrer til Dei bergamaskiske Alpane og ligg om lag 35 km nord for Bergamo.

Presolana ligg i provinsen Bergamo, mellom Val Seriana og Valle di Scalve. Toppen av fjellet heiter Presolana Occidentale og har ei høgd på 2 521 m over havet.

Presolana er kjend som eit av få fjell i Lombardia som består av ein kalksteinsbergart som liknar dolomitt.

Kjelder 

Denne artikkelen bygger på «Presolana» frå ,  den 11. november 2007.  
 

Fjellkjeder i Italia
Lombardia
Schiarafjella

Schiarafjella er ei fjellkjede i Dolomittane i Italia. Ho ligg om lag 50 km nord for Venezia. Den høgaste toppen har ei høgd på 2 565 moh og den næraste byen er Belluno.

Kjelder 
 
Denne artikkelen bygger på «Schiara Mountains» frå ,  den 11. november 2007.  
 

Fjellkjeder i Alpane
Fjellkjeder i Italia
Zillertalalpane

Zillertal-Alpane (italiensk Alpi Aurine, tysk Zillertaler Alpen) er ei fjellkjede i Dei sentrale Alpane på grensa mellom Italia og Austerrike. Ho vert rekna som ein del av Dei sentrale Alpane. Fjellkjeda har fått namn etter Zillertal som elva Ziller renn gjennom. 

Fjellkjeda grensar til Tuxerjochpasset i nord med Tuxeralpane på andre sida. Birnlücke-Forcella del Picco-passet ligg i aust med Hohe Tauern på andre sida. I sør ligg elva Isarco og sideelva hennar Rienza med Dei sørlege kalksteinsalpane på andre sida og Brennerpasset ligg i vest med Stubaieralpane på andre sida.

Fjelltoppar 

Dei høgste fjelltoppane i fjellkjeda er:

Fjellovergangar 
Dei viktigaste fjellovergangane i Zillertal-Alpane er:

Kjelder 

Denne artikkelen bygger på «Zillertal Alps» frå ,  den 11. november 2007.

Bakgrunnsstoff 
 Webkamera i Zillertal-Alpane

Fjellkjeder i Alpane
Fjellkjeder i Italia
Fjellkjeder i Austerrike
NK 1639-1640

NK 1639-19640  er to frimerke utgjeve i 21. februar 2007. Frimerka står i lag i eit miniatyrark. 

Frimerka vart utgjevne for å markere Det internasjonale polaråret 2007–2008. Polaråret skal fremme tverrfagleg og internasjonal polarforsking. 

Frimerket har den nynorske namneforma Noreg. 

Frimerket er utforma av Sverre Morken etter fotografi frå Norsk Polarinstitutt .

 NK1639 10,50 kr fleirfarga Opplag 275 000
 NK1640 13,00 kr fleirfarga Opplag 275 000

Kjelder 
 Omtale frå Posten 

Frimerke med nynorsk tekst
Polarforsking
NK 1637-1638

NK 1637-1638 er to frimerke utgjevne i 21. februar 2007. Frimerka hadde verdiar høvelege for frankering av brevpost på 20-50 g og 100-350 g innan Noreg.

Frimerka viser eit piggsvin, etter foto av Baard Næss, og eit ekorn, etter foto av Erlend Haarberg. Inger Sandved Anfinsen har stått for den kunstnariske utforminga av frimerka. 

Frimerka har den nynorske namneforma Noreg. 

 NK1637 12 kr fleirfarga (piggsvin)
 NK1638 22 kr fleirfarga (ekorn)

Kjelder 
 Omtale frå Posten 

Frimerke med nynorsk tekst
2007
Kultur i 1937

Kultur i 1937 er ei oversikt over hendingar, fødde og døde personlegdomar innan kulturlivet i 1937.

 Arrangeringa av den første offisielle verdsmeisterskapen i bridge 
 Ole, Dole og Doffen dukka opp for første gong, i ei amerikansk teikneseriestripe.
 Åpninga av Trøndelag Teater

Kjelder
Monti Simbruini

Monti Simbruini er ei fjellkjede sentralt i Italia og er ein del av Appenninane på grensa mellom Lazio og Abruzzo. Fjellkjeda grensar til Monti Cantari og Ciociaria.

Namnet kjem frå det latinske sub imbribus («under regnet»). Fjella vert stundom òg kalla «Dei romerske Alpane». Den høgaste fjelltoppen er Monte Cotento (2 015 m).

Elva Aniene har utspring i fjellkjeda. 

Regionsparken Monti Simbruini vart oppretta 29. januar 1983.

Bakgrunnsstoff 
 Regionsparken Monti Simbruini 
 Parco Naturale Regionale Monti Simbruini: Simbruini, the Mountains of Rome

Kjelde 

Appenninane
Fjellkjeder i Italia
Det internasjonale polaråret 2007–2008

Det internasjonale polaråret 2007-2008 var ei satsing på polarforsking leidd av Det internasjonale vitskapsrådet (ICSU) og Verdas meteorologiorganisasjon (WMO). Visjonen for Polaråret var at det skulle innleie ein ny tidsalder for tverrfagleg og internasjonal polarforsking. Forskinga skulle omfatte både Arktis og Antarktis, og skulle synleggjere samanhengane mellom polarområda og resten av verda. 

Viktige satsingsområde i polaråret var meteorologi og klimaforsking, spesielt samanhengar mellom klimaendringar og naturfenomen som Golfstraumen. Andre prosjekt var retta mot miljøgifter og dyrehelse. 

Posten i Noreg markerte polaråret med å gje ut to frimerke, NK 1639-1640.

Kjelder 

 Posten

Bakgrunnsstoff 
 Nettstaden til den norske polarårskomiteen
 Nettstaden til den internasjonale komiteen

Polarforsking
Vitskap i 2007
Vitskap i 2008
Omkved

Eit omkved er ei eller fleire versliner som vert tekne opp att for kvar strofe (kvart vers) i ein song.

I tradisjonelle folkeviser kunne ein forsongar framføre viseteksten, medan dansarane gjentok omkvedet. 

I moderne bruk språkbruk ser det ut til at det franske ordet refreng avløyser ordet omkved, i det minste brukt om moderne songtekstar.

Songar
Sesvennafjella

Sesvennafjella eller Sesvennagruppa er ei fjellkjede i Dei sentrale Alpane i Italia og Sveits. 

Fjellkjeda grensar til Silvretta i nord og Albulafjella i vest, som begge ligg på andre sida av Engadindalen. I sørvest ligg Livignofjella ved Ofenpasset og Val Müstair. På andre sida av Adigedalen og Reschenpasset i aust ligg Ötztaleralpane. 

Av elvar som tar imot vatn frå Sesvennafjella finn ein Inn og Adige.

Fjelltoppar 

Dei største fjelltoppane i Sesvennagruppa er:

Fjellovergangar 
Dei viktigaste fjellovergangane i Sesvennafjella er:

Galleri

Sjå òg 
 Dei sveitsiske Alpane

Kjelder 

Denne artikkelen bygger på «Sesvenna Range» frå ,  den 11. november 2007.  
 

Fjellkjeder i Alpane
Fjellkjeder i Sveits
Fjellkjeder i Italia
Fjellkjeder i Graubünden
Tirol
NK 1557

NK 1557 er eit frimerke som vart utgjeve 4. februar 2005. Frimerket hadde verdiar høvelege for frankering av brevpost på inntil 20 g innan Noreg, og det vart utgjeve med tanke på Postens markering av valentinsdagen.

Frimerket viser eit raudt hjarta teikna oppå eit dikt av Tor Jonsson: «Når du er borte». 

Frimerka har den nynorske namneforma Noreg. Dei er trykte i småark med ni frimerke i kvart ark.

 NK1557 kr raud/grå, opplag 600 500

Kjelder 
 Omtale frå Posten

Bakgrunnsstoff 
 Bilete av NK 1557 

Frimerke med nynorsk tekst
Tor Jonsson
Kjærleik
NK 1633

NK 1633 er eit frimerke som vart utgjeve 6. februar 2007. Frimerket er trykt utan verdimarkering, men er påtrykt ein A, det vil seie at det var meint for frankering av brevpost på inntil 20 g innan Noreg, og det kosta kr 6,50. Frimerket vart utgjeve med tanke på Postens markering av valentinsdagen.

Frimerket viser eit raudt hjarta mellom to andlet i profil. Frimerket er perforert med enno eit hjarta. Kunstnaren bak frimerket er Anne Kristin Hagesæther.

Frimerka har den nynorske namnefoma Noreg. 

 NK1557 A-post (KR 6,50) kr raudnyansar, opplag 600 000

Kjelder 
 Omtale frå Posten

Bakgrunnsstoff 
 Bilete av NK 1633 

Frimerke med nynorsk tekst
Kjærleik